Colla

Iste articlo tracta sobre colla como grupo de personas. Pa atros usos de colla se veiga Colla (desambigación).
Una colla (d'o latín < copula) Santiago Bal Palazios:Vocabulario dialectal del habla de Maella (Aragón), Gubierno d'Aragón, 2000, ISBN 84-7753-840-9, p.79 ye un grupo de personas BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN 978-84-8094-061-0 LOZANO SIERRA, Chabier, Aspectos Lingüísticos de Tella. Aragonés de Sobrarbe (Huesca); Gara d'Edizions. Zaragoza, 2010. ISBN 978-84-8094-062-7 que son chuntas deliberadament pa acometer bel obchectivo u porque tienen una finalidat; Dentrada colla en o DIEC, consultada o 4 de chunio de 2017. por eixemplo, una colla de navaters, una colla de bailes (chent que s'aplega pa bailar), una colla d'excursionistas u simplament una colla d'amigos.

Y si nunca les brinca bela colla de lladres [...] y les gazupian las bestias?
―Les ne puedo decir a os d'a colla nuestra?
―A Carlos no, que le sabrá malo.

En un sentiu mas amplo, una colla puet estar cualsiquier grupo mas u menos casual de personas.

Vaya colla de críos que ny'i hai astí abaixo! ARNAL PURROY, Mª Luisa, Diccionario del habla de la Baja Ribagorza Occidental -Huesca-; Gara d'Edizions. Zaragoza, 2003. ISBN 84-8094-052-2
La colla de chent enfila el camín de la Ribera.

Manimenos, no s'ha de pensar que sía un sinonimo pleno de grupo, porque a parola grupo tamién s'emplega en aragonés y tiene atras accepcions que colla no tiene, en especial cuan no s'aplica a personas u pa definir conceptos cientificos (grupo filochenetico, grupo d'os alcalinoterrios, etc), por meter-ne dos eixemplos.

Entre que se feban os diferents intentos de creyar un estándard pa l'aragonés, s'ha fabricau por fuerza bels terminos a partir d'a parola colla, como o verbo «acollar» querendo dicir «agrupar». En realidat, o verbo acollar existe, dimana de cuello, MOTT, Brian L.. Diccionario etimológico chistabino-castellano castellano-chistabino. Institución «Fernando el Católico». Zaragoza, 2000. ISBN 84-7820-553-5 no pas de colla, y significa meter dos abríos chuntos (chunir) con un chubo u con colleras.

 Referencias 

 Se veiga tamién 

Cuadrilla.
Rabanyo.
Clica.
Caterva.

Categoría:Substantivos colectivos